PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**IKIMOKYKLINIO UGDYMO MENINIO UGDYMO PEDAGOGO PAREIGYBĖS APRAŠYMAS**

**Nr. 13**

**I. BENDROJI DALIS**

1. Tauragės r. Skaudvilės gimnazijos (toliau – Gimnazijos) ikimokyklinio ugdymo meninio ugdymo pedagogas yra specialistų grupei.
2. Pareigybės lygis: ikimokyklinio ugdymo meninio ugdymo pedagogas priskiriamas A2 lygio pareigybei.
3. Pareigybės paskirtis: ikimokyklinio ugdymo vaikų meninis (muzikinis) ugdymas.
4. Pareigybės pavaldumas: ikimokyklinio ugdymo meninio ugdymo pedagogas pavaldus direktoriui, direktoriaus pavaduotojui ugdymui.

**II. SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

1. Reikalavimai ikimokyklinio ugdymo meninio ugdymo pedagogui:
   1. turi turėti aukštąjį muzikinį išsilavinimą, būti įgijęs muzikos mokytojo kvalifikaciją. Meninio ugdymo pagal ikimokyklinio ir (ar) priešmokyklinio ugdymo programą gali mokyti ikimokyklinio ir (ar) priešmokyklinio ugdymo mokytojas arba dalyko mokytojas, išklausęs ne mažiau kaip 40 valandų (1,5 studijų kreditų) ikimokyklinio ir (ar) priešmokyklinio ugdymo metodikos kursų.
   2. turi turėti galiojančią sveikatos medicininio patikrinimo pažymą, kuri leidžia atlikti tą darbą;
   3. gebėti formuoti asmenybę, atskleisti bendruosius ir individualius muzikinius gebėjimus, pažinti skirtingo amžiaus ir įvairių gebėjimų vaikų meninius poreikius, sudaryti sąlygas jų raiškai;
   4. taikyti tradicines ir naujausias muzikinio ugdymo metodikas, integruoti muzikinį ugdymą į bendrąjį ugdymo procesą;
   5. žinoti meninės veiklos formas ir būdus, ikimokyklinio amžiaus vaikų tarpsnių psichologijos ir pedagogikos ypatumus;
   6. mokėti bendrauti, bendradarbiauti su darželio bendruomene, dirbti komandoje;
   7. mokėti lietuvių kalbą, jos mokėjimo lygis turi atitikti teisės aktais nustatytų valstybinės kalbos mokėjimo kategorijų reikalavimus;
   8. planuoti ir organizuoti savo veiklą, spręsti iškilusias problemas;
2. Ikimokyklinio ugdymo meninio ugdymo pedagogas privalo vadovautis:
   1. Lietuvos Respublikos švietimo įstatymu;
   2. Vaiko teisių konvencija;
   3. Lietuvos Respublikos Vyriausybės nutarimais bei Švietimo ir mokslo ministerijos teisės aktais, reglamentuojančiais priešmokyklinio ir ikimokyklinio amžiaus vaikų ugdymą;
   4. darbo tvarkos taisyklėmis;
   5. darbo sutartimi;
   6. šiuo pareigybės aprašymu;
   7. kitais Gimnazijos dokumentais (įsakymais, potvarkiais, nurodymais, taisyklėmis ir pan.).

**III. ŠIAS PAREIGAS EINANČIO DARBUOTOJO FUNKCIJOS**

1. Gimnazijos ikimokyklinio ugdymo meninio ugdymo pedagogo funkcijos:
   1. organizuoti ir vykdyti vaikų meninį ugdymą, vadovaujantis gimnazijos darželio ikimokyklinio ugdymo programa;
   2. planuoti muzikinę veiklą;
   3. pratinti vaikus prie meniškai vertingos profesionalios muzikos suvokimo, formuoti muzikinio skonio pradmenis;
   4. ugdyti pagarbą liaudies muzikai, panaudojant įvairius žanrus: ratelius, lopšines, žaidimus, žaidinimus, šokius, giesmes, dainas, instrumentinę muziką;
   5. kurti ugdomąją aplinką, parinkti vaiko amžių ir galimybes atitinkančias muzikinio ugdymo priemones;
   6. pritaikyti specialiųjų poreikių vaikams muzikinio ugdymo metodus ir priemones.
   7. organizuoti ir vesti muzikos valandėles, pramogas, šventes, vakarones ir kitas veiklas;
   8. telkti kolektyvą ir vaikus bendriems renginiams;
   9. teikti informaciją, pagal kompetenciją konsultuoti tėvus (globėjus), kitus darželyje dirbančius specialistus ikimokyklinio amžiaus vaikų muzikinio ugdymo klausimais;
   10. bendradarbiauti su kitais darželyje dirbančiais pedagogais (auklėtojais, logopedais ir kt.) vaiko ugdymo klausimais;
   11. rūpintis darželio personalo muzikinės kultūros plėtojimu. Darbuotojų pageidavimu organizuoti jų muzikinę veiklą;
   12. inicijuoti ir/ar dalyvauti bendruose darželio renginiuose, projektuose ir kitose veiklose. Prireikus dalyvauti rengiant individualias vaikų ugdymo (si) programas, užtikrinti vaikų užimtumą, organizuojant žaidimus, viktorinas ar kitą įdomią veiklą.

**IV. ATSAKOMYBĖ**

1. Ikimokyklinio ugdymo meninio ugdymo pedagogas atsako:
   1. už gimnazijos nuostatuose, darbo tvarkos taisyklėse, pareigybės aprašyme numatytų pareigų bei funkcijų kokybišką vykdymą;
   2. už atliekamo darbo kokybę ir rezultatus;
   3. už pareigų nevykdymą, netinkamą jų vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas, pavardė)